পিএসজির হয়ে চ্যাম্পিয়নস লিগ জিততে চাই : নেইমার | খেলাধুলা | ABnews24
ঢাকা, ২১ নভেম্বর, এবিনিউজ : রেকর্ড পরিমাণ দল বদল ফি-তে ফ্রান্সের ক্লাব প্যারিস সেইন্ট জার্মেইতে (পিএসজি) যোগ দিয়েছেন নেইমার দ্য সিলভা। এত দামে নেইমারকে দলে ভেড়ানোর পেছনে পিএসজির মূল লক্ষ্য উয়েফা চ্যাম্পিয়নস লিগের শিরোপা জেতা। নেইমারও ইতোমধ্যে সেই লক্ষ্যকে নিজের মধ্যে ধারণ করেছেন। তাই তো তার স্বপ্নের একটি হয়ে উঠেছে পিএসজির হয়ে চ্যাম্পিয়নস লিগের শিরোপা জেতা। সেটি জেতার পর আসন্ন রাশিয়া বিশ্বকাপে ব্রাজিলকে শিরোপা উপহার দিতে চান।
নেইমার বলেন, ‘আমি পিএসজির হয়ে চ্যাম্পিয়নস লিগ জিততে চাই। এরপর ব্রাজিলের হয়ে বিশ্বকাপ জিততে চাই। এই মুহূর্তে এই দুটিই আমার সবচেয়ে বড় স্বপ্ন। এর পর আসলে কী হবে কে জানে? হয়তো আমি বিয়ে করব।’
উয়েফা চ্যাম্পিয়নস লিগের গ্রুপপর্বে বায়ার্ন মিউনিখের সঙ্গে ‘বি’ গ্রুপে রয়েছে পিএসজি। ইতোমধ্যে ৪ ম্যাচে মাঠে নেমে চারটিতেই জিতেছে ফ্রান্সের ক্লাবটি। রয়েছে পয়েন্ট টেবিলের শীর্ষে। শেষ ষোলো নিশ্চিত হয়েছে তাদের। অবশ্য শিরোপা জয়ের পথ এখনো অনেক বাকি।